## Odluka o održavanju bilateralnih vojnih vježbi pripadnika Oružanih snaga Republike Hrvatske i Sjedinjenih Američkih Država

### NN 110/2002 (20.9.2002.), Odluka o održavanju bilateralnih vojnih vježbi pripadnika Oružanih snaga Republike Hrvatske i Sjedinjenih Američkih Država

# HRVATSKI SABOR

1770

Na teme­lju
članka 6. stavka 2. podstavka 6. Zakona o obrani (»Narodne novine«, br. 33/02 i
58/02.) Hrvatski sabor na sjednici 18. rujna 2002., donio je

## ODLUKU

### O ODRŽAVANJU BILATERALNIH VOJNIH VJEŽBI PRIPADNIKA ORUŽANIH SNAGA REPUBLIKE HRVATSKE I SJEDINJENIH AMERIČKIH DRŽAVA

I.

Odobrava
se održava­nje do­lje navedenih bilateralnih vojnih vježbi pripadnika Oružanih
snaga Republike Hrvatske i Sjedi­njenih Američkih Država:

1. HR 16US-Bilateralna vojna vježba HRM i US NAVY
»DIVEX« u hrvatskim teritorijalnim vodama, uz sudjelova­nje jednoga američkoga
ratnog broda.

– Provedba planirana u vremenu od 19. do 30. rujna
2002. godine.

2. HR18US Bilateralna vojna vježba HRM i US NAVY
»SURFEX« u hrvatskim teritorijalnim vodama uz sudjelova­nje dvaju američkih
ratnih brodova i jednog američkog ratnog zrakoplova. Tijekom ove vojne vježbe
planira­na je i provedba aktivnosti HR14US-Obuka protupodmorničkih časnika HRM
na razaraču klase »BURKE«.

– Provedba planirana za rujan/listopad 2002. godine u
traja­nju od 5 dana.

3. HR03US-Bilateralna vojna vježba »Adriatic PHIBLEX
2002« u splitskom akvatoriju, otok Žirje i vojno vježbalište Slu­nj, uz
sudjelova­nje 500 pripadnika USMC i 25 pripadnika US NAVY. Za potrebe vojne vježbe
u teritorijalno more i unutraš­nje vode RH uplovila bi 3 ratna broda RM SAD-a.
Ci­lj navedene vježbe je uvježbava­nje desantira­nja i osigurava­nje pomorskog
desanta, te traga­nje i spašava­nje na moru. U sklopu vojne vježbe »Adriatic
PHIBLEX 2002« provela bi se  i aktivnost
HR15US-Bilateralna vojna vježba SEAL-a US NAVY i 352. bDRHRM: (»Protuminsko i
protudiverzantsko pretraživa­nje područja ukrcaja i iskrcaja snaga na brodove
RM«).

– Provedba planirana u vremenu 1. listopada do 5.
listopada 2002. godine.

4. HR12US-Bilateralna zrakoplovna vojna vježba HRZ i
US NAVY Air Wing na području zb. Pula ili zb. Zemunik-Zadar, uz sudjelova­nje 5
do 10 američkih ratnih zrakoplova i 70 pripadnika US NAVY. Za potrebe provedbe
zrakoplovne vojne vježbe nosač zrakoplova RM SAD-a sidrio bi se u međunarodnim
vodama ili u va­njskom teritorijalnom moru RH, sukladno odredbama Pomorskog
zakonika.

– Provedba planirana za listopad 2002. godine u traja­nju
od 5 dana.

5. HR06US – Padobranska obuka SEAL-a US NAVY i
352.bDR HRM na vojnim vježbalištima Slu­nj i Šepurine, uz sudjelova­nje 30
pripadnika US NAVY.

– Provedba planirana za listopad/studeni 2002. godine
u tra­ja­nju od 14 dana.

6. HR07US-Bilateralna vojna vježba ma­njih razmjera s
vodom vojne policije OS RH i US ARMY SETAF (Southern European Task Force) u SR
Njemačkoj na vježbalištima USAREUR.

– Provedba planirana za listopad/studeni 2002. godine
u traja­nju od 5 dana.

7. HR13US-Bilateralna zrakoplovna vojna vježba HRZ i
USAF na području zb. Pula uz sudjelova­nje pet američkih ratnih zrakoplova i 40
pripadnika USAF.

– Provedba planirana za studeni 2002. godine u traja­nju
od 5 dana.

8. HR02US-Bilateralna vojna vježba OS RH i US ARMY na
poligonima Slu­nj i Udbina, uz sudjelova­nje 350 pripadnika US ARMY. Tijekom
navedene vojne vježbe planirana je i provedba HR08US-Bilateralna vojna vježba
ma­njih razmjera s lakom pješačkom satnijom.

– Provedba je planirana za studeni/prosinac 2002.

II.

Ova
Odluka stupa na snagu danom donoše­nja a objavit će se u »Narodnim novinama«.

Klasa:
803-04/02-01/02
Zagreb, 18. rujna 2002.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Odluka, NN 110/2002-1770